کربلا میں حفظ قرآن کے مقابلے کی افتتاحی تقریب منعقد

روضہ مبارک حضرت عباس علیہ السلام کے قرآن انسٹیٹیوٹ کی طرف سے حفظ قرآن کے مقابلے کی افتتاحی تقریب منعقد ہوئی ۔

خبر کا کوڈ: ۴۲۶۵۸۲

تاریخ: ۲۸ ارديبهشت ۲۰۱۷ - ۱۱:۵۸

رسا نیوز ایجنسی کی رپورٹ کے مطابق روضہ مبارک حضرت عباس علیہ السلام کے قرآن انسٹیٹیوٹ کی طرف سے حفظ قرآن کے مقابلے کی افتتاحی تقریب منعقد ہوئی ۔

اس تقریب سے روضہ مبارک کے متولی شرعی علامہ سید احمد صافی (دام عزہ) نے کہا ہے کہ کوئی بھی چیزقرآنی علوم سے افضل و اشرف نہیں ہے جو شخص بھی قرآن کے ساتھ وقت گزارتا ہے حقیقت میں وہ اپنی آخرت کے ساتھ وقت گزارتا ہے اور وہ اپنی ذات کے لیے جنت کو پسند کرتا ہے اور اسی کے لیے کام کرتا ہے ۔

انہوں نے وضاحت کرتے ہوئے کہا : اسی عمل کی بدولت وہ اپنے آپ کو آگ سے بچاتا ہے اور خود کو اس سے دور کرتا ہے ایسے شخص کے لیے فضائل و اخلاق حمیدہ کی بنیاد پراپنے آپ کی تربیت کرنا آسان ہوتا ہے۔

انہوں نے بیان کیا : روضہ مبارک حضرت عباس علیہ السلام نے بہت سے کام کیے ہیں کہ جن میں سے ایک قرآن انسٹی ٹیوٹ کی تاسیس بھی ہے اور قرآن مجید کے لیے کام کرنا نبی کریم(ص) کی وصیت پہ عمل کرنا ہے ۔

سید احمد صافی نے وضاحت کی : کیونکہ نبی کریم(ص) نے اس دنیا سے رخصت ہونے سے پہلے جن دو گراں قدر چیزوں سے تمسک کا حکم دیا ہے ان میں سے ایک قرآن مجید بھی ہے۔/۹۸۹/ف۹۴۰/